CELEX: 32004R2147
Language: el
Date: 2004-12-16 00:00:00
Title: Κανονισμός (ΕΚ) αριθ. 2147/2004 της Επιτροπής, της 16ης Δεκεμβρίου 2004, για την κατάταξη εμπορευμάτων στη συνδυασμένη ονοματολογία

17.12.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 370/19
            
         
      ΚΑΝΟΝΙΣΜΌΣ (ΕΚ) αριθ. 2147/2004 ΤΗΣ ΕΠΙΤΡΟΠΉΣ
   
   της 16ης Δεκεμβρίου 2004
   για την κατάταξη εμπορευμάτων στη συνδυασμένη ονοματολογία
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ομοιόμορφη εφαρμογή της συνδυασμένης ονοματολογίας που επισυνάπτεται στον κανονισμό (ΕΟΚ) αριθ. 2658/87, πρέπει να αποφασιστούν οι διατάξεις για την κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 έχει καθορίσει τους γενικούς κανόνες για την ερμηνεία της συνδυασμένης ονοματολογίας. Αυτοί οι κανόνες εφαρμόζονται επίσης σε κάθε άλλη ονοματολογία που την περιλαμβάνει, έστω και εν μέρει ή με την προσθήκη ενδεχομένως υποδιαιρέσεων, η οποία έχει συνταχθεί από ειδικούς κοινοτικούς νομοθετικούς κανόνες ενόψει της εφαρμογής δασμολογικών ή άλλων μέτρων στο πλαίσιο των εμπορικών ανταλλαγών.
            
         
               (3)
            
            
               Κατ' εφαρμογή των εν λόγω γενικών κανόνων, τα εμπορεύματα που περιγράφονται στη στήλη 1 του πίνακα του παραρτήματος του παρόντος κανονισμού πρέπει να καταταγούν στους αντίστοιχους κωδικούς ΣΟ που σημειώνονται στη στήλη 2 βάσει των διατάξεων της στήλης 3.
            
         
               (4)
            
            
               Είναι σκόπιμο, οι δεσμευτικές δασμολογικές πληροφορίες οι οποίες εκδίδονται από τις τελωνειακές αρχές των κρατών μελών σχετικά με την κατάταξη των εμπορευμάτων στην συνδυασμένη ονοματολογία και δεν είναι σύμφωνες με το δίκαιο που καθορίζει ο παρών κανονισμός να μπορούν να συνεχίσουν να αποτελούν αντικείμενο επίκλησης από τον κάτοχό τους κατά τη διάρκεια περιόδου τριών μηνών, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα του παραρτήματος κατατάσσονται στη συνδυασμένη ονοματολογία στους αντίστοιχους κωδικούς ΣΟ που σημειώνονται στη στήλη 2 του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες που εκδίδονται από τις τελωνειακές αρχές των κρατών μελών και δεν είναι σύμφωνες με το δίκαιο που καθορίζει ο παρών κανονισμός μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Δεκεμβρίου 2004.
      
         
            Για την Επιτροπή
         
         László KOVÁCS
         
         
            Μέλος της Επιτροπής
         
      
   
   
      (1)  EE L 256 της 7.9.1987, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 1989/2004 της Επιτροπής (EE L 344 της 20.11.2004, σ. 5).
   
      (2)  EE L 302 της 19.10.1992, σ. 1· κανονισμός όπως τροποποιήθηκε τελευταία από την πράξη προσχώρησης του 2003.
   
      ΠΑΡΑΡΤΗΜΑ
      
                  Περιγραφή εμπορευμάτων
               
               
                  Κατάταξη
                  (κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Σύρμα από όχι σε κράμα αργίλιο, με περιεκτικότητα σε αργίλιο 99,5 %, με διάμετρο μεταξύ των 9 και 14 mm και μήκος ανά σύρμα 500-600 m, σε κυλίνδρους με πλάτος περίπου 1,5 m και βάρος 1,5 τόνου.
                              Οι κύλινδροι με τα σύρματα από αργίλιο έχουν μερικώς υποστεί φθορές και παραμορφώσεις.
                              (βλέπε φωτογραφία Α (1)
                              
                           
                        
               
                  7605 11 00
               
               
                  Η κατάταξη καθορίζεται από τις διατάξεις των γενικών κανόνων 1 και 6 για την ερμηνεία της συνδυασμένης ονοματολογίας, από τη σημείωση 1 στοιχείο γ) του κεφαλαίου 76, καθώς και από το κείμενο των κωδικών ΣΟ 7605 και 7605 11 00.
                  Το είδος δεν μπορεί να καταταγεί στην κλάση 7602, καθώς δεν πληρούνται οι προϋποθέσεις της σημείωσης 8 στοιχείο α) του τμήματος XV.
                  Η έκταση της φθοράς και παραμόρφωσης των κυλίνδρων με τα σύρματα από αργίλιο δεν αλλάζει το χαρακτήρα του είδους, που είναι αυτός του σύρματος από αργίλιο, δεδομένου ότι μεγάλα τμήματα των κυλίνδρων εξακολουθούν να πληρούν τον ορισμό της σημείωσης 1 στοιχείο γ) του κεφαλαίου 76.
               
            
                  
                              2.
                           
                           
                              Σύρμα από όχι σε κράμα αργίλιο, με περιεκτικότητα σε αργίλιο 99,5 %, με διάμετρο μεταξύ των 9 και 14 mm και μήκος ανά σύρμα 500-600 m, σε κυλίνδρους με πλάτος περίπου 1,5 m και βάρος 1,5 τόνου.
                              Οι κύλινδροι με τα σύρματα από αργίλιο έχουν μερικώς υποστεί φθορές και παραμορφώσεις πριν να κοπούν σε κάθε πλευρά του ανοίγματος του κυλίνδρου με υδραυλική ψαλίδα με μοχλοβραχίονα.
                              Το είδος αποτελείται από μεγάλα τμήματα συρμάτων από αργίλιο.
                              (βλέπε φωτογραφία Β) (1)
                              
                           
                        
               
                  7605 11 00
               
               
                  Η κατάταξη καθορίζεται από τις διατάξεις των γενικών κανόνων 1 και 6 για την ερμηνεία της συνδυασμένης ονοματολογίας, από τη σημείωση 1 στοιχείο γ) του κεφαλαίου 76, καθώς και από το κείμενο των κωδικών ΣΟ 7605 και 7605 11 00.
                  Η σημείωση 8 στοιχείο α) του τμήματος XV δεν μπορεί να εφαρμοστεί, καθώς οι κύλινδροι με τα σύρματα από αργίλιο δεν έχουν αχρηστευθεί οριστικά ως σύρματα από αργίλιο και επομένως η κατάταξη στην κλάση 7602 αποκλείεται.
                  Δεδομένου ότι μεγάλα τμήματα των κυλίνδρων εξακολουθούν να πληρούν τον ορισμό της σημείωσης 1 στοιχείο γ) του κεφαλαίου 76 για τα «σύρματα» αργιλίου, τα προϊόντα κατατάσσονται στον κωδικό ΣΟ 7605 11 00.
               
            
                  
                              3.
                           
                           
                              Οθόνη πλάσματος 42″ με λόγο διάστασης οθόνης 16:9 και ανάλυση εικονοστοιχείων (pixel) 852×480.
                              Το είδος αποτελείται από ένα πλαίσιο από αργίλιο, το οποίο περιλαμβάνει μία στρώση κυψελών πλάσματος μεταξύ των δύο επιφανειών από γυαλί, καθώς και ηλεκτρόδια διεύθυνσης και οπτικής ένδειξης.
                              Το προϊόν είναι εξοπλισμένο με ταινιοειδή καλώδια (ribbon cables) αλλά δεν ενσωματώνει οποιαδήποτε άλλα ηλεκτρονικά στοιχεία [π.χ. παροχέα ρεύματος (power supply) ή οδηγούς (drivers)], ή διασυνδέσεις για τη σύνδεση με άλλες συσκευές.
                              Το προϊόν προορίζεται να χρησιμοποιηθεί ως συστατικό στοιχείο για την κατασκευή οθονών απεικόνισης.
                              (βλέπε φωτογραφία Γ) (1)
                              
                           
                        
               
                  8529 90 81
               
               
                  Η κατάταξη καθορίζεται από τις διατάξεις των γενικών κανόνων 1 και 6 για την ερμηνεία της συνδυασμένης ονοματολογίας, από τη σημείωση 2 στοιχείο β) του τμήματος XVI, καθώς και από το κείμενο των κωδικών ΣΟ 8529, 8529 90 και 8529 90 81.
                  Το είδος δεν μπορεί να καταταγεί ως μη τελειωμένο προϊόν βάσει του γενικού κανόνα 2α) για την ερμηνεία της συνδυασμένης ονοματολογίας, καθώς είναι εξοπλισμένο μόνον με ταινιοειδή καλώδια.
                  Το είδος δεν μπορεί να καταταγεί στην κλάση 8473 ως μέρος οθόνης απεικόνισης αυτόματης μηχανής επεξεργασίας πληροφοριών ή στην κλάση 8531 ως μέρος αναγγελτήριου πίνακα, καθώς δεν είναι του τύπου που χρησιμοποιείται αποκλειστικά ή κυρίως με αυτόματη μηχανή επεξεργασίας πληροφοριών της κλάσης 8471 ή με αναγγελτήριο πίνακα της κλάσης 8531.
                  Δεδομένων των διαστάσεων και των χαρακτηριστικών του, το είδος κατατάσσεται στην κλάση 8529, ως μέρος οθόνης απεικόνισης της κλάσης 8528.
               
            
                  
                              4.
                           
                           
                              Έγχρωμη οθόνη πλάσματος 42″, με λόγο διάστασης οθόνης 16:9 και με ανάλυση εικονοστοιχείων (pixel) 1 024×768.
                              Η συσκευή περιλαμβάνει πλάκα με ακροδέκτες με τις ακόλουθες διασυνδέσεις:
                              
                                          —
                                       
                                       
                                          είσοδο RGB,
                                       
                                    
                                          —
                                       
                                       
                                          σειριακή διασύνδεση RS-232C,
                                       
                                    
                                          —
                                       
                                       
                                          είσοδο ακουστικής συχνότητας (audio input),
                                       
                                    
                                          —
                                       
                                       
                                          θύρα για εισαγωγή δεύτερης πλάκας με ακροδέκτες (slot-in board).
                                       
                                    Η θύρα για τη δεύτερη πλάκα με ακροδέκτες δίνει τη δυνατότητα σύνδεσης διαφόρων προαιρετικών πλακών με ακροδέκτες (terminal boards) για ευρύ φάσμα πηγών εισόδου, όπως π.χ. σύνθετο σήμα βίντεο, S-βίντεο και συνιστώσα σήματος βίντεο.
                           
                        
               
                  8528 21 90
               
               
                  Η κατάταξη καθορίζεται από τις διατάξεις των γενικών κανόνων 1 και 6 για την ερμηνεία της Συνδυασμένης Ονοματολογίας, καθώς και από το κείμενο των κωδικών ΣΟ 8528, 8528 21 και 8528 21 90.
                  Η κατάταξη στην κλάση 8471 αποκλείεται, δεδομένου ότι η οθόνη απεικόνισης δεν είναι του τύπου που χρησιμοποιείται αποκλειστικά ή κυρίως σε αυτόματη μηχανή επεξεργασίας πληροφοριών [βλέπε σημείωση 5 σημείο Β στοιχείο α) του κεφαλαίου 84, καθώς και τις επεξηγηματικές σημειώσεις του εναρμονισμένου συστήματος για την κλάση 8471, σημείo I στοιχείο Δ)].
                  Το είδος δεν μπορεί να καταταγεί στην κλάση 8531 επειδή δεν έχει ως λειτουργία την παροχή οπτικών ενδείξεων σηματοδότησης [βλέπε τις επεξηγηματικές σημειώσεις του εναρμονισμένου συστήματος για την κλάση 8531, στοιχείο Δ)].
                  Το είδος αποτελεί οθόνη απεικόνισης της κλάσης 8528, επειδή είναι σχεδιασμένο έτσι ώστε να έχει τη δυνατότητα αναπαραγωγής, στην οθόνη, ευρέως φάσματος σημάτων βίντεο.
               
            
                  
                              5.
                           
                           
                              Καινούργιο τετράτροχο όχημα με κινητήρα ντίζελ κυλινδρισμού 954 cm3, με μεικτό βάρος οχήματος 1 800 kg περίπου (βάρος οχήματος 720 kg και ικανότητα φόρτωσης 1 080 kg) και διαστάσεις περίπου 2,9 m (μήκος) x 1,6 m (πλάτος).
                              Το όχημα είναι εξοπλισμένο με δύο καθίσματα, το ένα από τα οποία προορίζεται για τον οδηγό.
                              Πίσω από τα καθίσματα υπάρχει χώρος με διαστάσεις περίπου 1,2 m (μήκος) και 1,4 m (πλάτος). Είναι εξοπλισμένος με πτυσσόμενο υδραυλικό σύστημα. Ο χώρος αυτός είναι σχεδιασμένος για την προσαρμογή κιβωτίου (rear box), μηχανικών συσκευών ή παρόμοιου εξοπλισμού.
                              Ο χώρος με τα καθίσματα είναι μικρότερος από το χώρο πίσω από τα καθίσματα.
                              Το όχημα δεν παρουσιάζεται με το κιβώτιο (rear box) ή με οποιονδήποτε άλλο εξοπλισμό κατά την εισαγωγή.
                              (βλέπε φωτογραφία Δ) (1)
                              
                           
                        
               
                  8704 21 91
               
               
                  Η κατάταξη καθορίζεται από τις διατάξεις των γενικών κανόνων 1 και 6 για την ερμηνεία της συνδυασμένης ονοματολογίας, καθώς και από το κείμενο των κωδικών ΣΟ 8704, 8704 21 και 8704 21 91.
                  Το όχημα αυτό δεν είναι κατασκευασμένο κυρίως για να έλκει ή να σπρώχνει άλλα οχήματα, μηχανήματα ή φορτία και ως εκ τούτου δεν πληρούνται οι προϋποθέσεις της σημείωσης 2 του κεφαλαίου 87.
                  Ο κύριος προορισμός του δεν είναι η μεταφορά προσώπων.
                  Δεν είναι ανατρεπόμενο όχημα (βλέπε τις επεξηγηματικές σημειώσεις του εναρμονισμένου συστήματος για τη διάκριση 8704 10).
                  Λόγω της κατασκευής του (π.χ. το πτυσσόμενο υδραυλικό σύστημα), ο κύριος προορισμός του οχήματος είναι η μεταφορά εμπορευμάτων.
               
            
                  Α)
               
               
                  
                     
               
            
                  Β)
               
               
                  
                     
               
            
                  Γ)
               
               
                  
                     
               
            
                  Δ)
               
               
                  
                     
               
            
         (1)  Οι φωτογραφίες έχουν καθαρά πληροφοριακό χαρακτήρα.